Bajraktari: Shqiptarët duhet të vazhdojnë lobizmin ndaj Uashingtonit
Biznesmeni nga Nju Jorku Hajdar Bajraktari thotë se shqiptarët duhet të mbështesin atë kandidat për president që punon për interesat e
Bronks, Nju Jork. Këtu ka zyrat një kompani e suksesshme shqiptaro-amerikane, Bajraktari Management Corporation. Pronë e saj janë dhjetra ndërtesa banimi të shpërndara në të gjithë Nju Jorkun. Pronari është Hajdar Bajraktari, shqiptar nga Kosova dhe aktiv në fushatat politike në Shtetet e Bashkuara. Në të kaluarën, ashtu si edhe shqiptarë të tjerë, Zoti Bajraktari nuk i ka kursyer energjitë dhe paratë për të mbështetur ish Presidentin Clinton. Sot, natyrshëm, mbështetja e tij është për demokraten Hillary Clinton. Sepse, thotë Zoti Bajraktari, shqiptarët i kanë asaj një borxh. Tani që shanset e zonjës Clinton për të fituar emërimin janë venitur, Zoti Bajraktari shpreson që ajo të paktën të bëhet nënpresidente. Ai thotë se ende nuk e di se cilin kandidat do të mbështesë nëse zonja Clinton e humbet emërimin. Komuniteti shqiptar ka marrë pjesë në fushata me para dhe mbështetje edhe për figura të tjëra politike amerikane, sidomos për disa senatorë dhe kongresmenë. Zoti Bajraktari thotë se kur kontribuon për fushatat e politikanëve amerikanë, ai përpiqet të arrijë disa pikësynime. Hajdar Bajraktari parashikon një të ardhme plot shpresë për Kosovën. Siguria dhe qendrueshmëria që ai shikon në Kosovë e kanë bërë të mos ngurrojë për të investuar atje. Një fabrikë vere në Rahovec dhe nje fabrikë e përpunimit të drurit në Pejë janë krenaria e tij. Nëse ka ndonjë këshillë për politikanët në Kosovë, ai thotë se ata duhet të bëjnë më shumë lobizëm në drejtim të Uashingtonit për problemet e tyre. " //rd//